《登北固山》
宋代·陈辅

古城龙顶直，孤角雁行稀。
海月天悬镜，江云地作衣。
楚封山或是，秦凿事还非。
千古英雄恨，渔人一笑微。

作者简介：陈辅，字辅之，号南郭子，人称南郭先生，丹阳（今属江苏）人。少负俊才，不事科举。工诗，尝与王安石唱和，苏轼、沈括等亦与之游。有《南郭集》四十卷，已佚；又有《陈辅之诗话》一卷，残。事见《京口耆旧传》卷三。今录诗十七首。